Sulmi i NATO-s dhe marrëdhëniet SHBA-Pakistan
Reagimet nga dy senatorë amerikanë me influencë kanë qënë të ndryshme.
Zyrtarët afganë thonë se forcat e NATOs dhe ato afgane që partullojnë pranë kufirit me Pakistanin u gjetën nën zjarrin e armëve para se të kërkonin ndërhyrjen ajrore të NATOs që la të vrarë 24 ushtarë pakistanezë të shtunën. Deklaratat e djeshme të zyrtarëve të paidentifikuar kontradiktuan pretendimet e Islamabadit se sulmi ndaj dy bazave të ushtrisë pakistaneze ishte i paprovokuar. Zyrtarët e NATOs dhe ata amerikanë u përgjegjën me shpejtësi në përpjekje për të minimizuar pasojat diplomatike të sulmit. Shefi i NATOs Anders Fogh Rasmusen premtoi dje një hetim të plotë për vdekjet jo të qëllimshme tragjike. Rasmusen i tha Kryeministrit të Pakistanit Jusuf Raza Gilani se vdekjet e trupave pakistaneze ishin “të papranueshme dhe të dhimbshme”. Më herët dje, ministrja e Jashtme e Pakistanit Hina Rabani Khar i tha sekretares amerikane të Shtetit Hillari Clinton se sulmi ajror ishte i papranueshëm dhe se demonstronte mungesë të theksuar respekti për jetën njerëzore. Sekretarja Klinton iu përgjegj se ishte tepër e dëshpëruar për çfarë ndodhi dhe premtoi të bashkëpunojë me Pakistanin për këtë çështje. Pakistani ka reaguar ashpër ndaj sulmeve ajrore duke ndërprerë të gjitha linjat e furnizimit të NATOs në Afganistan që kalojnë nëpër teritorin e tij dhe u ka dhënë urdhër Shteteve të Bashkuara të largohen nga një bazë ajrore në provincën jugperëndimore të Beluçistanit brenda 15 ditësh. Reagimet lidhur me sulmin e NATOs që la të vrarë 24 ushtarë pakistanezë dhe pasojat për të ardhmen e marrëdhënieve SHBA-Pakistan kanë qënë të ndryshme nga dy senatorë me influencë amerikanë. Republikani numër dy në Senat, Jon Kil nga Arizona tha se Pakistani mbetet një partner kritik në luftën e Amrkiës kundër terrorizmit. Senatori Kil e bëri këtë deklaratë në programin televiziv amerikan . Pakistani iu përgjegj menjëherë goditjes së të shtunës në pjesën veriperëndimore të vendit, duke mbylluar linjat e furnizimit të NATO-s për Afganistanin fqinjë dhe u dha urdhër Shteteve të Bashkuara të largohen nga një bazë ajrore e Pakistanit brenda 15 ditësh. Senatori Kil tha se linjat e komunikimit duhet patjetër të qendrojnë të hapura mes Uashingtont dhe Islamabadit. Po ashtu në kanalin televiziv u paraqit edhe Senatori numër dy demokrat, Riçard Dërbin nga Illinoi. Dërbin argumentoi se është lufta 10-vjeçare e Amerikës në Afganistan që i ka lidhur Shtetet e Bashkara me Pakistanin. Një nga kandidatët republikanë për president shprehu një pikpamje tjetër. Ish guvernatori i shtetit Jutah, Jon Hantsman, tha se Shtetet e Bashkaura duhet të jenë të përgatitura për të gjetur një partner të ri strategjik në Azinë Jugore. Zyrtarët e Shteteve të Bashkuara dhe të NATO-s i kanë shprehur ngushëllimet Pakistanit për sulmin ajror.